Subject: Re: Covid case management outside hospitals-New Protocol
From: Maia Butsashvili <[email-masked]>
To: Ekaterine Adamia <[email-masked]>
Cc: Tamar Gabunia <[email-masked]>, Tengiz Tsertsvadze <[email-masked]>, Marina Ezugbaia <[email-masked]>, "[email-masked]" <[email-masked]>, Gvantsa Gasviani <[email-masked]>, "[email-masked]" <[email-masked]>, jako ugrekhelidze <[email-masked]>, Nino Nijaradze <[email-masked]>, Zaza Avaliani <[email-masked]>, Tamar Meliqidze <[email-masked]>, "[email-masked]" <[email-masked]>, akaki abutidze <[email-masked]>, Amiran Gamkrelidze <[email-masked]>
Date: Wed, 16 Sep 2020 07:51:45 +0000

მოგესალმებით,

ახლა ნელ-ნელა ისეთ ფაზაში შევდივართ, ჩემი აზრით, სწრაფად უნდა გადავიდეთ ბინაზე მართვის მოდელზე (მითუმეტეს, რომ დამტკიცებული პროტოკოლი გვაქვს უკვე), თორემ ამ რაოდენობებს სტაციონარები ვერ დაიტევს, თუკი ქვეყნების უმრავლესობამ, მათ შორის ჩვენზე უარესი სოციალურ-ეკონომიკური სტატუსის მქონე ქვეყნებმა, ეს მოდელი აირჩია, ჩვენთანაც არ უნდა იყოს შეუძლებელი. მაინც მოგვიწევს სულ მალე და ბარემ სანამ ჯერ კიდევ არ არის ძალიან მაღალი ციფრები, უნდა დავიწყოთ ბინაზე მოვლა ამ  შუალედური, ტრანზიტორული მოდელების (სასტუმროში გადაყვანას ვგულისხმობ) გარეშე.

და კიდევ, თქვენის ნებართვით, აქვე ვიკითხავ: პაციენტები წერენ და ამბობენ, რომ იღებენ პლაქვენილს. კლინიკურ პროტოკოლში რუტინული მკურნალობის სქემებში ეს მედიკამენტი აღარ გვაქვს და სავარაუდოდ ეს პაციენტები კვლევაში არიან ხომ ჩართულები? თუ ასეა, მათ, როგორც ჩანს, არ იციან, რომ კვლევის მონაწილეები არიან და გამოდის, რომ უფრო კარგად უნდა ავუხსნათ, რომ კლინიკურ კვლევაში არიან და ასევე მივცეთ საინფორმაციო ფურცლის/თანხმობის ფორმის ასლი, როგორც ეს მიღებულია.

გმადლობთ

Maia Butsashvili, MD, MS, PhD

Director

Health Research Union (HRU)

47 Tashkenti str. Tbilisi 0177 Georgia

Tel: 995 32 2144447

On Wed, Sep 16, 2020 at 9:53 AM Ekaterine Adamia <[email-masked]> wrote:

მოგესალმებით ყველას,

როგორც მოგეხსენებათ, მიმდინარე წლის 9 სექტემბრიდან აქტიურად ხორციელდება covid-19 მსუბუქი შემთხვევების გადაყვანა სტაციონარებიდან შესაბამის საკარანტინე სივრცეებში, დამტკიცებული ალგორითმის შესაბამისად. ეს პროცესი კიდევ უფრო მეტ აქტუალობას იძენს covid-19
შემთხვევების მატებასთან და შესაბამისად, მობილიზებული სტაციონარების
გადატვირთვასთან ერთად, ​

თუმცა, ალგორითმის მიხედვით, გადაყვანის ვადად განსაზღვრულია სტაციონირებიდან მე-8 დღე, ან ექიმის გადაწყვეტილების შესაბამისად უფრო ადრეულ ვადაზეც. ასევე, ალგორითმის მიხედვით, საკარანტინე სივრცეში გადაყვანა არ არის რეკომენდებული 18 წლამდე და 65 წელს ზევით პირებისთვის.

მიმდინარე პრაქტიკიდან გამომდინარე, ალგორითმის მეტად მოქნილობის მიზნით, მიზანშეწონილად ჩაითვალა აღნიშნული ჩანაწერების გადახედვა, კერძოდ, საკარანტინე სივრცეში გადაყვანის ვადის შემცირება და ასევე, 18 წლამდე ასაკის პირთა გადაყვანის შესაძლებლობა(ექიმის გადაწყვეტილებით).

გთხოვთ, შესაძლო მოკლე ვადაში მოგვაწოდოთ თქვენი მოსაზრებები ზემოაღიშნულთან დაკავშირებით, ალგორითმის შემდგომი კორექტირების მიზნით.

პატივისცემით,

ეკა

From: Tamar Gabunia

Sent: Thursday, September 10, 2020 12:36 PM

To: Tengiz Tsertsvadze; Marina Ezugbaia; [email-masked]; Gvantsa Gasviani; [email-masked]; 'jako ugrekhelidze'; Nino Nijaradze; Zaza Avaliani; Tamar Meliqidze; [email-masked]; akaki abutidze

Cc: Amiran Gamkrelidze; Ekaterine Adamia; giorgi chavchavadze; Avtandil Talakvadze; David Torua; Amiran Gogitidze; giorgi chavchavadze; Maia Butsashvili

Subject: Covid case management outside hospitals-New Protocol

ძვირფასო კოლეგებო

ყველას დიდი მადლობა კოვიდ დადასტურებული მსუბუქი შემთხვევების საკარანტინე სივრცეში მეთვალყურეობის პროტოკოლზე შენიშვნების გაზიარებისა და მოდელის მხარდაჭერისთვის. გთხოვთ იხილოთ ბრძანებით
დამმტკიცებული პროტკოლი და ანგარიშგების ფორმა.

სახელმწიფო სამედიცინო ჰოლდინგის ხელმძღვანელობას ვთხოვ უზრუნველყოს შერჩეულ საკარანტინე სივრცეებში (ბათუმის ბიზნეს ლეჯენდი და თბილისი ფორტუნა) დასაქმებული პერსონალის ინფორმირება პროტოკოლისა
და ანგარიშგების საკითხებზე.

კოვიდის მართვაში ჩართულ ყველა კლინიკას გთხოვთ შეაფასოთ თქვენს ბაზაზე რამდენი პაციენტი შეიძლება დაექვემდებაროს საკარანტინე სივრცეში გადაყვანას და გვაცნობოთ მათი რაოდენობა
მომდევნო 2 საათის განმავლობაში, რათა დაგეხმაროთ გადაყვანის პროცესის ორგანიზებაში.

პატივისცემით,

პატივისცემით,

თამარ გაბუნია

მინისტრის მოადგილე

Sincerely,

Tamar Gabunia, MD, MPH

Deputy Minister